ועדת הכלכלה, כנסת 16, פרוטוקול מספר 527, 2005-11-21 13:00

אמנון כהן: שלום לכולם, אני פותח את הדיון בנושא:

אמנון כהן: הצעות חוק של הרשות הלאומית למורשת יהדות בוכרה ומורשת יהדות לוב.

אמנון כהן: התדיינו והכנו אותם לקריאות, נשארה רק הצבעה, ולאחר מכן זה עובר לקריאה שניה ושלישית.

אמנון כהן: אנחנו נקריא את הרשימה כדי שהמוזמנים יידעו במי מדובר, וחלקם בוודאי מייצגים את העדות הללו.

אמנון כהן: המטרה היא שלאחר 55 שנות קיומה, מדינת ישראל מכירה בצורך לטפח את המורשות ולתת להן ביטוי.

אמנון כהן: יש לעשות איזושהי עבודה מחקרית על כל מה שעבר, כל המשוררים, כל הרבנים, אנשי התרבות והרוח.

אמנון כהן: כך שגם דור ההמשך שלנו – ואולי יש אנשים שנמצאים בארץ כבר 2-3 דורות, וייתכן שכמעט שלא נשארו שרידים למורשות; אבל את כל מה שאפשר לשמור – גם בבתי הספר, וגם שכל אחד בייחודיות שלו יקים את המוזיאון שלו, יבצע את המחקרים שלו ויוציא את הספרים שלו.

אמנון כהן: המטרה היא שכל תרבות תכיר את התרבות האחרת – יהודי לוב יכירו את מורשת יהודי בוכרה, יהודי בוכרה יכירו את מורשת יהודי תוניסיה, ויהודי תוניסיה יכירו את מורשת תרבות האידיש.

אמנון כהן: המטרה היא שנכיר האחד את השני, ולדעתי זה גם ישכין שלום בין העדות.

אמנון כהן: כדי לקדם את הנושא הזה, נשמע מיהם נציגי העדות שהגיעו לכאן, כך שנדע אם הם נמצאים ברשימה.

אמנון כהן: באופן הזה, כל מה שמשליך עליכם משליך על כולנו – כולל בוכרה ולוב, כל מי שיושב כאן וכל מי שלא יושב כאן.

אמנון כהן: יש כאן רשימה ארוכה למדיי של עדות ישראל, שהוכנה על ידי משרדי הממשלה על פי הצעות חוק שמוכנות ומונחות.

אמנון כהן: בנוסף, הם קיבלו רשימות ממשרד הקליטה, שראה מאלו מדינות עלו לארץ ישראל.

אמנון כהן: כמובן, יהיו תקנות שיקבעו את האופן שבו אפשר יהיה לקבל תקצוב כזה או אחר, לפי פרמטר מסוים.

אמנון כהן: ייתכן שייקבע שהתקצוב יהיה בהתאם למספר האנשים שעלו לארץ, כך שהתקצוב ליוצאי עיר מסוימת, שמונים כ-100 איש, יהיה שונה מהתקצוב של עדה מסוימת, שמספר העולים שלה עמד על כמיליון איש.

שירלי אבנר: לא בטוח - - -

אמנון כהן: אני לא יודע – איזשהו מנגנון שייקבע לפי פעילות, לפי נושא או לפי עדה.

אמנון כהן: צריך לראות אם הגיעו 200 אלף עולים בני עדה מסוימת או 10,000 עולים בני עדה מסוימת, כך שנדע איכשהו לעדכן, כי זה גם יתבטא בתקציב.

אמנון כהן: את זה תגידו לנו אחר כך איך זה בנוי בתקנות.

אמנון כהן: אם נמצא כאן נציג אחת העדות, שלא היה כאן, ורוצה להתבטא בקצרה או לברר אם הוא נמצא ברשימה – נאפשר בשמחה רבה.

אמנון כהן: לאחר מכן נכנס מיד לדיון בחוק, כי חבל על הזמן, אנחנו רוצים לקדם את החקיקה מהר ככל האפשר.

מאיר כחלון: אני לא הייתי כאן.

אמנון כהן: מאיזו עדה?

מאיר כחלון: מנכ"ל יהדות בבל.

אמנון כהן: יהדות בבל ועירק – יש.

מאיר כחלון: הן בית הספר של יוצאי מקומות אחרים – הם באים אלינו ללמוד, כי מזמן הקמנו את זה.

מאיר כחלון: יהדות לוב ובוכרה באים ללמוד אצלנו.

אמנון כהן: זכיתם להקים את זה – באתם ראשונים, ועשיתם ברוך השם.

אמנון כהן: כל מה שיקבלו עדות אחרות, גם אתם תקבלו לפי הפרמטרים.

אמנון כהן: נכנס כעת להצעת החוק.

אמנון כהן: עו"ד שמרית שקד, העוזרת של היועצת המשפטית של ועדת הכלכלה, הכינה את הדברים ועשתה עבודה נפלאה מול משרדי הממשלה השונים.

אמנון כהן: בקשתי מהם להגיע לתיאומים מראש ולכמה-שיותר הסכמות, כדי שלא נתחיל להתדיין כאן שוב, כך שנוכל לקדם את זה על הצד הטוב ביותר למען עם ישראל.

שמרית שקד: הצעת החוק הזו דומה מאוד להצעות החוק שהוכנו כאן בוועדה לקריאה ראשונה.

שמרית שקד: מדובר בתאגיד סטטוטורי, שירכז את כל מורשות עדות ישראל, כפי שהן מוגדרות בתוספת לחוק.

שמרית שקד: לפי החוק, תוקם רשות לאומית.

שמרית שקד: מנהל הרשות יהיה הגוף הביצועי של הרשות.

שמרית שקד: בנוסף, תהיה מועצה, שהיא הגוף העליון שמקבל החלטות וקובע את מדיניות הרשות.

שמרית שקד: מתחת למועצה יהיו ועדות משנה לכל אחת מהעדות המפורטות כאן בתוספת, אותן נקרא אחר כך.

שמרית שקד: לדעתי, אפשר להתחיל בקריאת הנוסח.

שמרית שקד: סעיף 1 – הגדרות

שמרית שקד: "המועצה" – מועצת הרשות שמונתה לפי הוראות סעיף 6;

שמרית שקד: "הרשות" – הרשות הלאומית למורשת עדות ישראל, שהוקמה לפי הוראות חוק זה;

שמרית שקד: "מורשת עדות ישראל" – המורשות הייחודיות של העדות השונות בעם ישראל כפי שהתגבשו בארצות גלותו, המנויות בתוספת לחוק זה;

אמנון כהן: אני רוצה להבין האם כל המועצה - המנהל והרשות – זה באותה מתכונת שקבענו.

שמרית שקד: זה דומה מאוד.

אמנון כהן: במה שדומה, נתקדם.

אמנון כהן: בכל מה שיש שוני, אבקש להעיר את תשומת לבי לכך כדי שנוכל לבחון את הדבר האם מדובר בשוני מהותי או לא.

אמנון כהן: כי כבר דנו במועצה ובחברי המועצה – דיברנו על כך רבות.

אמנון כהן: בוועדות המשנה זה יהיה למעשה אותה מועצה שישבה אז?

שמרית שקד: כן.

שמרית שקד: ההרכב של המועצה קצת שונה – יש הבדל בין הנוסח שאנחנו כתבנו בהכנה לקריאה ראשונה.

שמרית שקד: בהכנה לקריאה ראשונה קבענו שיהיו שני נציגים של משרד החינוך, נציג משרד האוצר, שלושה אנשי הסגל האקדמי, ועד כאן זה דומה רק קטן יותר במספר: אצלם יש שני נציגים בהשוואה לנציג אחד שקיים אצלנו; נציג משרד האוצר קיים גם אצלם; כאן היו שלושה אנשי הסגל האקדמי ואצלנו יהיה נציג אחד; אנחנו הוספנו את נציג מרכז השלטון המקומי, שני סופרים ויוצרים העוסקים בתחום המורשת, שני אומנים--

אמנון כהן: שינינו את זה אחר כך.

אמנון כהן: את השלטון המקומי גם שינינו – בהכנה לקריאה שניה ושלישית.

אמנון כהן: אני בטוח שהורדנו את השלטון המקומי, והיו אחרים.

שמרית שקד: בכל אופן, ההצעה כאן היא שונה.

אמנון כהן: מי יהיה עכשיו?

שמרית שקד: נציג משרד החינוך, נציג משרד האוצר--

אמנון כהן: נגיע לכך יותר מאוחר.

אמנון כהן: כרגע נמשיך בסעיף 2.

שמרית שקד: לפני שאקריא את נוסח החוק, אציין את ההבדל: אצלנו בקריאה הראשונה היו מועצה וועד מנהל.

שמרית שקד: בהצעת החוק תהיה רק מועצה ומנהל של הרשות.

שמרית שקד: לא יהיה ועד מנהל.

שמרית שקד: בנוסח שמונח לפנינו יהיו ועדות משנה, מה שלא היה קיים בהצעות החוק האמורות.

שמרית שקד: לכל עדה תהיה ועדת משנה משלה.

מאיר כחלון: סליחה, אבל הם לא כלולים במועצה.

מאיר כחלון: דיברנו קודם על כך - - -

אמנון כהן: אבל לא יכולות להיות 50 עדות במועצה.

אמנון כהן: כל עדה תקים ועדת משנה, שתתמחה בעדה שלה.

אמנון כהן: בתוך הוועדה שלה רוב האנשים יהיו אנשים שמבינים ומכירים את העדה המסוימת ואת תרבותה, שפתה והווייתה.

מאיר כחלון: אבל היא גוף מסייע, היא לא יכולה לקבל החלטות ולא להציע החלטות.

שירלי אבנר: היא יכולה להציע – זה התפקיד של ועדת המשנה:

שירלי אבנר: להציע תוכניות ל--

אמנון כהן: כל עבודה של המועצה העליונה תהיה על פי ועדות המשנה.

שמרית שקד: ועדת המשנה תציע הצעות, הן יוגשו למועצה והיא תאשר את ההצעות.

שירלי אבנר: אני מציעה שנגיע לסעיף שדן בוועדת המשנה ואז נדון בכך.

שמרית שקד: סעיף 2 – הקמת הרשות

שמרית שקד: סעיף 3 – תפקידי הרשות

שמרית שקד: (א) הנצחת מורשת עדות ישראל והנחלתה לדורות הבאים;

שמרית שקד: סעיף 4 – הרשות תאגיד

שמרית שקד: למעשה, אנחנו מקימים תאגיד סטטוטורי נפרד.

שמרית שקד: "הרשות היא גוף מבוקר כמשמעותו בחוק מבקר המדינה, התשי"ח-1958 [נוסח משולב]

שמרית שקד: "לרשות תהיה מועצה של 11 חברים שימנה השר, ואלה חבריה –

שמרית שקד: (2) נציג משרד האוצר לפי המלצת שר האוצר";

אמנון כהן: אז לפי מי הוא יכול למנות?

אמנון כהן: לא לפי המלצת שר הרווחה.

אתי בנדלר: נכון, אבל חייבים להשלים את זה, כדי שיהיה ברור.

אתי בנדלר: שר החינוך, התרבות והספורט ממנה, אבל לפי המלצת שר האוצר.

שמרית שקד: "(3) שני אנשי הסגל האקדמאי במוסדות מוכרים בארץ, שמומחיותם בתחום מורשת עדות ישראל; בפסקה זו, "מוסד מוכר" - כמשמעותו בסעיף 9 לחוק המועצה להשכלה גבוהה, התשי"ח-1958;

שירלי אבנר: אני מצטערת שאני קוטעת אותך, אבל רק עכשיו שמתי לב: אנחנו הצענו רב אשכנזי ורב ספרדי.

שירלי אבנר: אין לנו עדיפות, ואני משאירה את זה לשיקול דעת הוועדה.

אמנון כהן: אני לא חושב שיש צורך בכך – אני צריך שני רבנים שעוסקים בתחום.

אמנון כהן: אם הם שני רבנים אשכנזים או שניים ספרדים – לא צריך.

שמרית שקד: "(5) חמישה נציגי ציבור בעלי ידע או בעלי ניסיון בעשיה בתחום מורשת עדות ישראל".

מאיר כחלון: מי קובע אותם?

שמרית שקד: שר החינוך.

שמרית שקד: "המועצה, באישור השר, תמנה את יושב ראש המועצה ואת ממלא מקומו הקבוע, מבין חברי המועצה שמונו לפי הוראות פסקאות (3) עד (5) של סעיף 6."

שירלי אבנר: משרד המשפטים מתנגד להקמתו של ועד מנהל בנוסף למועצה, כי אלה שני גופים שאמורים לעשות את אותו הדבר.

מאיר כחלון: בנוגע לנציגי ציבור: אנחנו מדברים על חמישה נציגי ציבור, והשאלה היא אם אנחנו יכולים לקבוע מראש שנציגי הציבור יהיו נציגים בני העדות, בני המורשות בהם מדובר.

מאיר כחלון: כי אם יבואו נציגי ציבור חיצוניים - - -

קריאה: מדברים כאן על כלל עדות ישראל – כולם מגיעים מאיזושהי מורשת.

שירלי אבנר: אבל נציגי המורשת באים לידי ביטוי בוועדות המשנה, ולא במועצה.

קריאה: אבל אם את בוחרת שלושה מאותה מורשת, לא עשינו שום דבר.

שירלי אבנר: המועצה היא לא הייחוד של המורשת; הייחוד של כל מורשת בא לידי ביטוי בוועדות המשנה.

שירלי אבנר: צריך לבצע את האבחנה: יש את המועצה, שהיא הגוף שמנהל את כל האופרציה.

שירלי אבנר: לא נתחיל עכשיו לומר שכל אחד מהם יהיה מתחומו--

מאיר כחלון: אבל את נותנת את כל הכוח בידי שר החינוך בעצם.

מאיר כחלון: הוא ממנה, הוא עושה.

מאיר כחלון: מה הקימונו – שמישהו יהיה קומיסר עלינו?

מאיר כחלון: מה קרה כאן?

שנית הראל: אבל זה המקרה של תאגיד סטטוטורי.

שנית הראל: זה מה שרצו חברי הכנסת.

שירלי אבנר: אבקש לציין שמספר חברי הוועדה נקבע לפי דירקטוריון בחוק החברות הממשלתיות.

אמנון כהן: אבל זו רשות.

שירלי אבנר: במשרד המשפטים רואים את המועצה כמקבילה לדירקטוריון.

שמרית שקד: עדיין היו"ר יכול לקבוע מספר גבוה יותר.

שמרית שקד: זה לא עניין שמחייב – מועצות מקבילות נקבעו גם עם מספר חברים גדול יותר.

שירלי אבנר: היום מעדיפים להצמד למספר הזה.

אמנון כהן: מה לגבי יד בן צבי?

שמרית שקד: נכון, לא חייבנו אותם לקבל נציג מיד בן צבי לפי הנוסח הזה.

שמרית שקד: אפשר לקבוע.

אמנון כהן: אז אני מבקש להוסיף.

שירלי אבנר: הבעיה היא שיכול להווצר ניגוד ענינים בין הנציג של יד בן צבי לבין הפעילות של המועצה.

שירלי אבנר: אנחנו חששנו מכך – כי הם פועלים באותם תחומים, ותהיה מעין תחרות, שהיא גם לגיטימית כי אנחנו רוצים לעודד כמה שיותר פעילות בתחום הזה.

שמרית שקד: מצד שני, יש לו את המומחיות ואת הידע, וזה יכול להועיל.

שירלי אבנר: הם יכולים לשתף פעולה, והוא יכול להיות מוזמן לישיבות, אבל לא להיות חבר במועצה.

שירלי אבנר: בנוסף, יש לנו סעיף של ניגוד ענינים, ובאופן מובהק יש ניגוד ענינים.

שירלי אבנר: האם יש כאן נציג של יד בן צבי?

מיכאל גלצר: כן.

מיכאל גלצר: אני מבין את מה שאת אומרת.

מיכאל גלצר: אני חושב שיש בזה היגיון מסוים.

מיכאל גלצר: אולי אפשר להוסיף שיוזמן נציג יד בן צבי לדיונים, אבל לא כחבר מועצה.

אמנון כהן: בחוק שלנו נכלל נציג של בן צבי.

אמנון כהן: הבנתי שיש היגיון בדרישה של משרד המשפטים, והם מסכימים לכך.

אמנון כהן: היה גם את נציג רשות השידור, שמפעילה שפות לכל מני עדות.

שירלי אבנר: אני חושבת שזה מיותר.

אמנון כהן: אנחנו רוצים - - - להוסיף את זה לחוק.

אמנון כהן: כיוון שזה ייצור מספר אי זוגי, אני רוצה להגדיל את מספר הנציגים לששה.

אמנון כהן: אני רוצה להוסיף את נציג רשות השידור ואת נציגי הציבור.

אמנון כהן: כך מספר החברים יגיע ל-13.

שנית הראל: האם לרשות השידור אין את אותו ניגוד ענינים כמו ליד בן צבי?

שנית הראל: זה בדיוק אותו הדבר.

שנית הראל: - - - יכול לקבל כסף מהמועצה--

אמנון כהן: לא דובר על כסף.

שמרית שקד: המטרה של תאגיד סטטוטורי היא לא לחלק כסף.

שנית הראל: אבל היא תעביר סכומי כסף.

שמרית שקד: לא מדובר בסכומי כסף.

שנית הראל: מי יעביר להם את הכסף להפעלת התוכניות הללו?

אמנון כהן: יש להם את התקציב של רשות השידור.

אמנון כהן: הם לא צריכים את התקציב הזה.

אמנון כהן: המטרה היא שזה יבוא לידי ביטוי.

אמנון כהן: רבותיי, זה היה בחוק שלי, אתם הורדתם ואני רוצה להכניס את זה.

אמנון כהן: נתקדם.

שמרית שקד: אדוני היושב ראש, אני רק חוזרת על ההחלטה: מוסיפים נציג אחד של רשות השידור, ומגדילים את מספר נציגי הציבור ל-6 במקום 5, כך יהיו 13.

שמרית שקד: "המועצה, באישור השר, תמנה את יושב ראש המועצה ואת ממלא מקומו הקבוע, מבין חברי המועצה שמונו לפי הוראות פסקאות (3) עד (5) של סעיף 6.

שמרית שקד: "תפקידי המועצה יהיו –

שמרית שקד: (ב) לפקח על פעילות הרשות, המנהל וועדות המשנה.

שמרית שקד: "

שמרית שקד: "(א) המועצה תקבע את סדרי עבודתה, ככל שאלה לא נקבעו בחוק זה;"

אמנון כהן: לא, השר לא קובע.

אמנון כהן: המועצה קובעת את העבודה שלה.

אמנון כהן: מה פתאום השר?

אמנון כהן: לשר יש הרבה עבודה – לטפל בחינוך ילדי ישראל.

אמנון כהן: הוא צריך לטפל בעדות?

אמנון כהן: יש לנו כאן מועצה, שתטפל.

שירלי אבנר: יש להם כבר ניסיון בקטע הזה.

שמרית שקד: "(ב) רוב חברי המועצה, וביניהם יושב ראש המועצה או ממלא מקומו הקבוע, יהיו מנין חוקי בישיבות המועצה";

אמנון כהן: זה כמו ברשות החברות, בכל דירקטוריון – הרוב קובע.

שמרית שקד: סעיף 10 – תקופת כהונה

שמרית שקד: זה בעקבות ההחלטה שלנו בהכנה לקריאה הראשונה.

שמרית שקד: "חבר המועצה יחדל לכהן לפני תום תקופת כהונתו באחת מאלה –

שמרית שקד: (2) הוא הורשע בעבירה אשר מפאת מהותה, חומרתה או נסיבותיה אין הוא ראוי לכהן כחבר המועצה;

שמרית שקד: (4) לגבי נציג ציבור – אם הוא נתמנה להיות עובד מדינה;

שמרית שקד: עד כאן אלו דברים שהיו אצלנו בהצעת החוק.

שמרית שקד: הממשלה מציעה כאן להוסיף: "נתקיימו בו נסיבות הפוסלות אדם מהיות חבר מועצה".

אמנון כהן: לשם מה?

אמנון כהן: יש כאן כבר את הכל.

שמרית שקד: אני סברתי שזה סעיף כללי מדיי, סעיף סל שמאפשר לשר יותר מדיי--

שירלי אבנר: ישנן נסיבות נוספות, שלא תמיד חושבים עליהן: כאשר אותו אדם שמונה לתפקיד אינו יכול למלא עוד את תפקידו, למשל.

שירלי אבנר: זה לא סתם שרירות לבו של השר; השר צריך באמת להשתמש--

אמנון כהן: גברתי היועצת המשפטית, האם את חושבת שיש בכך צורך?

אתי בנדלר: אם חס וחלילה מישהו חולה ומרותק למיטת חוליו תקופה ארוכה מאוד, ונבצר ממנו בפועל למלא את התפקיד, למשל.

שירלי אבנר: דווקא כדרך קבע – יכול להיות שהוא באמת חולה--

אמנון כהן: תני לי דוגמה שיש בה היגיון.

אמנון כהן: אם יש היגיון – בשמחה, אבל סתם לכתוב משהו לא צריך; זה חוק.

שירלי אבנר: צריך להבטיח שמי - - - מישהו שיכול לשמש כחבר מועצה.

שירלי אבנר: זה לא סתם בגלל שרירות לב של השר.

שירלי אבנר: כל אחד מהחברים חשוב, לדעתנו.

שירלי אבנר: אנחנו לא רוצים שיהיה שם מישהו שלא יכול לכהן כחבר מועצה.

אתי בנדלר: האם אפשר להתנות את זה באישור היועץ המשפטי לממשלה, כדי לוודא שלא תהיה העברה - - - מטעמים - - -

שירלי אבנר: זה מוזר שהיועץ המשפטי לממשלה יתערב בדברים האלה.

אתי בנדלר: אני יודעת, אבל בזמנו גם קלון היה לדעת היועץ המשפטי לממשלה, וזה שונה.

אתי בנדלר: לפסקה הזאת יש תקדים?

אתי בנדלר: אני לא מכירה אותה.

שמרית שקד: בחקיקה לא מצאנו תקדים.

שמרית שקד: ראינו רק - - -

שירלי אבנר: - - - עובדים על זה בהצעות חוק.

אתי בנדלר: עובדים, אבל עדיין אין.

אתי בנדלר: כשתהיה חקיקה כללית, תתקנו ותוסיפו.

שמרית שקד: סעיף 12 – העברה מכהונה

שמרית שקד: גם זה היה קיים.

שמרית שקד: "(א) המועצה, באישור השר, תמנה מנהל כללי לרשות.

שמרית שקד: כפי שאמרתי בפתח הדברים, אצלנו היה ועד מנהל, ואצלנו זה מנהל הרשות.

שמרית שקד: לדעתי, זו החלטה טובה.

שמרית שקד: "(א) תקופת כהונתו של המנהל תהיה ארבע שנים; המועצה, באישור השר, רשאית לשוב ולמנותו לתקופה נוספת אחת של ארבע שנים.

שמרית שקד: (1) הוא יתפטר במסירת כתב התפטרות ליושב ראש המועצה והעתקו לשר;

שמרית שקד: (3) הוא הורשע בעבירה אשר מפאת מהותה, חומרתה או נסיבותיה אין הוא ראוי לכהן כמנהל הרשות;

שמרית שקד: כאן יש את הערת הממשלה שוב: "נתקיימו בו הנסיבות הפוסלות אדם מלהיות מנהל הרשות".

אמנון כהן: זה כתוב כאן – הורדנו.

אמנון כהן: למה להיות רעים כל כך?

אמנון כהן: לא צריך.

אמנון כהן: אנחנו בסדר – זה חוק מצוין.

שמרית שקד: סעיף 15 – ועדות משנה

אמנון כהן: מחוייב.

אמנון כהן: "המועצה תמנה" – לכל עדה תהיה ועדת משנה ספציפית משלה.

יונתן רגב: אופרטיבית יש כאן בעיה עם זה, לדעתי.

יונתן רגב: זה גם מתחבר לכך שאנחנו מתנגדים לכל התוספת הזאת.

אמנון כהן: אם אתם מתנגדים, אין בעיה – יש לי את הצעת החוק שלי, ואני מעביר אותה במהירות.

אמנון כהן: תאמין לי, רק בגלל הממשלה אני עושה את זה ובגלל האחריות למען כל עדות ישראל.

יונתן רגב: אנחנו מאוד בעד הכיוון של הצעת החוק.

יונתן רגב: אנחנו בעד הרוב המוחלט של הנושאים, ותיאמנו את זה עם משרד המשפטים.

יונתן רגב: הם הראו לנו את הכל, וזה לא שאנחנו אומרים שאנחנו לא רוצים את הנושא הזה.

יונתן רגב: אופרטיבית, אם יש לנו כאן יותר מ-30 מורשות, וברשימה שהגיש משרד הקליטה מופיעות יותר מ- 70 מורשות--

אמנון כהן: לא נקים עכשיו מורשת לכל שני עולים שהגיעו מסין.

יונתן רגב: בדיוק לכך אני מתכוון בדבריי.

אמנון כהן: אתה איחרת, אבל בפתח דבריי אמרתי שאין לי בעיה להסדיר בתקנות איזשהו מנגנון שיבנה תקציבית ועניינית את ההגדרה של "מורשת" – כמה עולים, כמה אנשים, כמותית, עניינית, מספרית או לפי ארגונים.

אמנון כהן: אני מציע שתבנו – אני באמת רוצה לדעת שלא כל ארבעה עולים שיגיעו ידרשו עבור המורשת שלהם.

אמנון כהן: מצד שני, אנחנו צריכים לתת ביטוי לכל מי שהגיעו.

אמנון כהן: מה אתה מציע?

יונתן רגב: לדעתי, התוספת לא צריכה להיות, והמועצה תחליט לפי הקריטריונים.

יונתן רגב: לכל מורשת שעומדת בהם היא תמנה.

יונתן רגב: כלומר, שלא ייקבע היום בחוק להקים ועדות משנה לכמות אדירה של כ-30 מורשות, כאשר ייתכן שבכלל לא יתארגנו ולא ירצו.

אמנון כהן: אם לא ירצו – אין.

אמנון כהן: לא דוחפים בכוח.

יונתן רגב: בחוק אתה קובע שכן.

יונתן רגב: לכן אני מציע כן לתת את האופציה לכולם, אבל לא לשים את הרשימה של הכל.

אמנון כהן: מה אתה מציע?

יונתן רגב: אני חוזר ואומר: אני לא אומר שלא צריך לתת אופציה לכולם.

יונתן רגב: מבחינה טכנית, אני מציע להוריד את התוספת, ולכתוב שהמועצה יכולה להקים ועדת משנה לכל מורשת, לפי קריטריונים מסוימים.

אמנון כהן: מה זה "יכולה"?

אמנון כהן: היא לא תקים.

אמנון כהן: יבואו אליו הלובים--

יונתן רגב: מחויבת להקים לפי קריטריונים.

יונתן רגב: אני רוצה למנוע מצב שבו יקומו עשרות ועדות משנה, שלפי החוק יחייבו סרבול לכל הנושא – גם בלי התקציבים.

יונתן רגב: יבואו למועצה 50 ועדות משנה, כאשר חלקם אפילו לא יודעים מה הם רוצים, וידרשו, ואז אף אחד לא יוכל להוביל שום תהליך.

יונתן רגב: בענין התקציב אתחבר לכך, כי רשום גם שלכל אחד צריך להיות תקציב משלו.

יונתן רגב: לדעתי, אם היום יש לבבל או לבוכרה – עליה דיברנו בדיונים הקודמים – פרוייקט גדול מאוד של שיקום אתרים, שעולה כסף רב, אני חושב שלמועצה צריך להיות הכוח לקבוע שהשנה הכסף ירוכז במקום מסוים, לאחר בחינת כל הבקשות שהוגשו.

אמנון כהן: את זה יש לה.

יונתן רגב: כאן רשום שהיא תתן כסף לכל אחת מהמועצות.

אמנון כהן: לפי פעילות.

יונתן רגב: זה כבר משהו אחר לגמרי.

יונתן רגב: עוד נגיע לסעיף הזה.

יונתן רגב: נכון לכרגע, אני חושב שזה יוצר סרבול – עזוב כסף.

אמנון כהן: אנחנו לומדים את הנושא.

אמנון כהן: אני לא רוצה לגרום לסרבול.

אמנון כהן: יש היגיון בדברים שאתה אומר, וגם אני חושב שצריך להיות פרמטר מסוים, ולא להגיע למצב שבו כל אחד ירים את היד שלו.

אמנון כהן: צריך לחשוב – אנחנו גם אחראים.

אמנון כהן: אחרת, בסוף יהיה סכום מסוים, כל אחד יקבל פירורים, ולא יהיה שום דבר.

אמנון כהן: יכול להיות שייתנו קצת פירורים, ויקבעו שהמועצה מחליטה שבשנה זו הטיפול יתמקד בלוב, למשל, ובכל פעם בתורנות מורשת אחרת תקבל.

אמנון כהן: זה יכול להיות.

אמנון כהן: אני רוצה להשאיר את שיקול הדעת שם.

אמנון כהן: לא יכול להיות שכולם יקבלו – קחו לכם את התקציב לכל השנה ואני אשב עכשיו בשקט.

אמנון כהן: צריך לחשוב על המנגנון הזה.

אמנון כהן: זה חשוב.

שמרית שקד: ההצעה של היועצת המשפטית של הוועדה היא שהמועצה תהיה רשאית למנות ועדת משנה אחת ליותר ממורשת אחת.

שמרית שקד: כלומר, היא תהיה רשאית למנות ועדת משנה לשתי מורשות שונות או לשלוש מורשות ביחד.

שירלי אבנר: אבל לפי מה הם יעשו את זה?

שמרית שקד: לפי קריטריונים שהם יקבעו.

אמנון כהן: מחבר המדינות למשל אפשר לרכז יחד שלוש-ארבע מורשות.

שמרית שקד: או צפון אפריקה, למשל.

אמנון כהן: זה יכול להיות.

אמנון כהן: נשאיר את זה פתוח.

משה זעפרני: שמי משה זעפרני, ממשרד החינוך.

מאיר כחלון: אני חושב שנציגי המועצה חייבים להתמנות על ידי המורשת עצמה, ובתנאי שהיא ארגון פעיל וקיים לפי חוק.

אמנון כהן: לא יהיה ארגון; הם יהיו אנשי רוח שייבחרו מתוך העדה.

מאיר כחלון: כן, אבל שהקהילה תציע את מועמדיה למועצה, ולא שהמועצה תמנה לעצמה נציגים.

שמרית שקד: אתה יכול לחזור על השאלה?

אמנון כהן: הוא אומר: כאשר רוצים למנות נציגים ליהדות לוב, למשל, יהדות לוב תבוא ותציג את המועמדים שלה.

אמנון כהן: אולי אפשר לכתוב שהם יציגו 20 מועמדים--

מאיר כחלון: בתנאי שיהדות לוב או כל יהדות אחרת היא עמותה קיימת על פי דין ופועלת, ולא שכל אחד יבוא פתאום--

אמנון כהן: הוא מדבר על עמותה – לא תהיה עמותה.

אמנון כהן: יהיה נציג – יכול להיות שהוא יהיה מהעמותה שלך, אבל הוא יהיה נציג מהקהילה.

מאיר כחלון: אבל שאנחנו נציע אותו.

בת שבע דן: מה עם ניגוד האינטרסים?

שמרית שקד: בהצעת החוק קבענו שחברי ועדת המשנה יהיו בעלי ידע או בעלי ניסיון מוכח בעשיה בתחום המורשת הרלוונטית.

שמרית שקד: אנחנו מניחים שניסיון מוכח בעשיה הוא אנשים שהיו פעילים בכל מני גופים וארגונים שעסקו בהנצחת המורשת וכדומה.

מאיר כחלון: אז למה שהמורשת לא תתן את הנציגים שלה?

אמנון כהן: נתקדם הלאה.

אמנון כהן: בסעיף 15 הורדנו את "לחלופין רשאית למנות", ואנחנו ממשיכים הלאה.

שמרית שקד: "(ב) חברי ועדת המשנה יכול שיהיו מבין חברי המועצה ושלא מבין חבריה, ובלבד שהם יהיו בעלי ידע או בעלי ניסיון מוכח בעשיה בתחום המורשת הרלוונטית; בכל ועדת משנה יהיה חבר אחד לפחות שהוא חבר המועצה.

אמנון כהן: בסעיף קטן (ב), מתוך 13 חברי המועצה, יהיה אדם אחד לפחות בכל ועדת משנה?

שמרית שקד: כן.

אמנון כהן: כולם יהיו פעילים מאוד.

שירלי אבנר: שיהיה איזשהו קשר בין המועצה לוועדת המשנה.

בת שבע דן: אני רוצה להעיר לגבי השכר של כל חברי המועצה: אין שכר, ולא לוועדות המשנה, כשם שאין לנו במועצה לתרבות ואומנות.

אמנון כהן: עדיין לא הגענו לסעיף הרלוונטי.

שירלי אבנר: זה מופיע.

שמרית שקד: שימי לב בינתיים לסעיף 21, ונגיע אליו בהמשך.

שמרית שקד: בהתאם להצעת החוק הזאת לכל מורשת יהיה תקציב נפרד משלה, ואותה ועדת משנה תכין הצעה מה לעשות עם אותו תקציב.

אמנון כהן: אם התקציב של מורשת מסוימת לא נוצל – של קהילה קטנה, יחסית, כאשר מצד אחד אנחנו לא רוצים למחוק אותה כי היא לא חזקה, אבל אם לכל העדות מגיע סכום מסוים והיא לא נצלה אותו – האם זה יחזור למועצה כדי שהיא תוכל לתת את הסכום הזה לקהילה אחרת?

שמרית שקד: יש הוראות כלליות בחוק ביחס למה שעושים בתקציב שנשאר.

דוד תעשה: אני רוצה לשאול לגבי סעיף קטן (ב), שבו כתוב "בכל ועדת משנה יהיה חבר אחד לפחות שהוא חבר מועצה": כפי שאמר היושב ראש, נציג אחד יצטרך להיות חבר בחמש ועדות משנה לפחות.

דוד תעשה: האם הוא לא יכול למנות נציג מטעמו?

שירלי אבנר: לא.

אמנון כהן: לא, כי על פי ההיגיון צריך להיות קשר.

אמנון כהן: אם מדובר בנציג מטעמו, אין צורך בו; הוועדה תשב ותעשה את העבודה שלה לבד.

אמנון כהן: צריך קשר, משום שכאשר 13 חברים יושבים במועצה, והוא כבר יודע שהוא ישב בארבע ועדות משנה, הוא הנציג שלהן במועצה.

אמנון כהן: אני צריך שבתהליך קבלת ההחלטות, לאחר שהוא ישב עם ועדות המשנה, הוא יודע מהי הייחודיות של כל אחת, מהן הבעיות, הרציונל והצרכים.

אמנון כהן: לכן יש כאן היגיון ואני חושב שזה חשוב מאוד.

שמרית שקד: (ד) "לא יכהן בוועדת משנה מי שאינו כשיר לכהן כחבר מועצה.

שמרית שקד: (ה) השר רשאי לקבוע בכללים את מספר חברי ועדות המשנה, תקופת כהונתם, תנאי כשירותם ואת דרכי בחירתם; המועצה רשאית לקבוע כללים לעבודת ועדות המשנה, וכן את סדרי הדיון של ועדות המשנה ונהלי עבודתן, ככל שאלה לא נקבעו על ידי השר, להורות על כינוס הוועדות לדון בכל ענין, ולדרוש ממנה דיווחים והצעות, והיא רשאית לזמן את יושבי ראש ועדות המשנה לדיוניה.

שמרית שקד: " סעיף 16 – תוקף פעולות

שמרית שקד: סעיף 17 – ניגוד ענינים "(א) לא יתמנה ולא יכהן כחבר המועצה, כחבר ועדת משנה או כמנהל מי שעלול להימצא, במישרין או בעקיפין, באופן תדיר, במצב של ניגוד ענינים, בין תפקידו כחבר המועצה, כחבר ועדתה משנה או כמנהל לבין ענין אישי שלו או של קרובו או לבין תפקיד אחר שלו.

שמרית שקד: (ב) חבר המועצה, חבר ועדת המשנה או המנהל יימנע מהשתתפות בדיון ומהצבעה בישיבות המועצה או בישיבות ועדות המשנה אם הנושא הנדון עלול לגרום לו להמצא, במישרין או בעקיפין, במצב של ניגוד ענינים בין תפקידו כחבר המועצה, כחבר ועדת המשנה או כמנהל, לפי הענין, לבין ענין אישי שלו או של קרובו או לבין תפקיד אחר שלו.

שמרית שקד: "

אמנון כהן: אנחנו דיברנו על מינוי של המועצה – איך הם מתמנים, ומה עושים כאשר צריך להחליף אותה מכל מני סיבות.

אמנון כהן: מה קורה לגבי ועדת משנה מסוימת?

אמנון כהן: אותו הדבר?

שירלי אבנר: כן, יש לך כאן גם את ועדת המשנה.

דוד תעשה: לגבי סעיף 17(א):

דוד תעשה: כתוב שלא יוכל להתמנות מי שיש לו ניגוד ענינים.

דוד תעשה: האם יו"ר מרכז יהדות בבל באור יהודה לא יכול להיות חבר בועדת משנה, וגם לא חבר מועצה?

שירלי אבנר: אם יש ניגוד ענינים הוא לא יכול.

אמנון כהן: אם יש דיון מסוים שבו הוא רוצה לדאוג למקום שבו הוא עובד – נניח שהוא רוצה לקבל תקציב מסוים – הוא יגיד שהוא מנוע מלהשתתף בדיון המסוים הזה, וייצא החוצה.

אמנון כהן: זה קיים גם ביחס לחברי מועצה.

קריאה: לגבי השתתפות בדיון: האם הוא יכול להיות נוכח או שהוא חייב לצאת?

קריאה: זה צריך להיות כתוב, כי יש הרבה מקומות--

שמרית שקד: הוא לא חייב לצאת – הוא צריך להמנע מלהשתתף, מלהביע את דעתו באופן אקטיבי וכולי.

שירלי אבנר: לפעמים ההשתתפות יכולה להפעיל לחץ פסיכולוגי על יתר החברים.

אמנון כהן: זה חוק קיים – כמו חבר מועצה בעיריה מסוימת.

שירלי אבנר: "יימנע מהשתתפות" פירושו ייצא מהחדר.

שירלי אבנר: זו המשמעות.

שמרית שקד: סעיף 18 – תקציב הרשות

יונתן רגב: זה לא ענין כספי לחלוטין, אבל היום בתאגידים על פי חוק מי שמאשר הוא שר האוצר.

יונתן רגב: אין לי בעיה שזה יהיה גם שר החינוך, אבל יעידו כאן הנוכחים – כמו יד בן צבי – שגם כך מדובר בתהליך מסורבל, שתוקע להם זמן רב את התקציב.

אמנון כהן: משרד החינוך, זה בסדר מבחינתכם?

בת שבע דן: אין לנו התנגדות.

יונתן רגב: שאלה נוספת לגבי הסעיף הזה: יגידו היועצים המשפטיים – איך זה היום בתאגידים על פי חוק בנושא של לפחות חודשיים לפני תחילת שנת הכספים?

שמרית שקד: זאת לא הוראה שקיימת בכל החוקים; מצינו את זה רק במספר חוקים נוספים.

יונתן רגב: אני יודע שהיום הם לא מגישים עד לאישור תקציב המדינה, כי עד אז הם לא יודעים מה מוקצה להם.

יונתן רגב: לדעתי, אין כאן מקום לבוא ולכתוב "לפני שנת כספים", כאשר ניקח למשל את השנה הזאת – אם לא יאושר התקציב עד סוף השנה הם לא יידעו מה תקציבם.

אמנון כהן: אבל הוא מגיש חודשיים לפני התקציב.

אמנון כהן: אני רוצה שהוא יגיש.

יונתן רגב: אבהיר: אין לי עם זה בעיה.

יונתן רגב: אני אומר שטכנית, מבחינת גוף כלשהו, מהרגע שבו התקציב לשנת 2006 מונח על שולחן הכנסת ועד אישורו, יש שינויים ברוב המקרים.

אמנון כהן: מה אתה מציע?

יונתן רגב: לכן אני שואל את היועצים המשפטיים איך זה היום.

שירלי אבנר: מצאנו את זה בכמה חוקים.

יונתן רגב: אין לי בעיה עם זה – פשוט הם ישנו את זה כל הזמן, לא מבחינת ביצוע.

אמנון כהן: מה אתה מציע?

אמנון כהן: איך יהיה כתוב?

יונתן רגב: שלא יהיה כתוב "חודשיים לפני התקציב".

אמנון כהן: לא, זה יישאר חודשיים.

שמרית שקד: זה פשוט דבר שיוצר סדר – הם יודעים שבאופן קבוע מדי שנה הם צריכים להגיש.

יונתן רגב: אין לי עם זה בעיה.

יונתן רגב: אני אומר כמי שמאשר היום – השנה למשל קיבלתי את התקציבים לאישור של כל התאגידים בסביבות חודש אפריל.

יונתן רגב: לכאורה, הם לא יעמדו בחוק, אבל הם לא יכלו להגיש לי את זה קודם, כי עד שלא אושר תקציב המדינה הם לא ידעו מה לרשום בתקציבם.

יונתן רגב: אין לי עם זה בעיה.

אמנון כהן: תשאירי את זה כך.

אמנון כהן: נמשיך לסעיף 19.

לאה ורון: זה בדיוק מלהפך – קודם הם מגישים ואז האוצר בונה את הצעת התקציב שלו על סמך מה - - -

שמרית שקד: סעיף 19 – מבנה התקציב

שמרית שקד: כאן נציג האוצר רוצה להגיב.

יונתן רגב: לאוצר יש התנגדות כאן.

יונתן רגב: אם סעיף כזה יהיה בחוק, יגרום לדעתנו--

אמנון כהן: מה סיכמה שרת המשפטים עם שר האוצר?

יונתן רגב: ככל הידוע לי, היא לא אתו בכך.

אמנון כהן: למה התעכבתם?

אמנון כהן: אמרתי שבשבוע השני אני מביא את הצעת החוק שלי.

אמנון כהן: היא ראתה אותי, ואמרתי: מה קורה עם זה?

אמנון כהן: אני עומד להעלות את זה.

אמנון כהן: היא אמרה לי: אני רק צריכה לסגור כמה דברים עם שר האוצר.

שירלי אבנר: לא קיבלתי עדכון מלשכת השרה על כך שהיא באה בדברים או על הסכמה כלשהי עם שר האוצר.

יונתן רגב: יושב ראש הוועדה, אם רק תאפשר לי לדבר אולי אצליח לשכנע: אני מדבר על ההבט האופרטיבי בעיקר.

יונתן רגב: ברגע שאתה כותב שהסכומים ייועדו לכל אחת מהמורשות, זה גורם לפיזור עצום של התקציב.

יונתן רגב: ברור לכולם שלא יהיה כאן תקציב של 500 מיליוני ש"ח, ואני מגזים.

יונתן רגב: כלומר, אם אתה רוצה שהמועצה באמת תפעל, צריך לאפשר לה את הכוח להחליט שהיא ממקדת את המשאבים שלה בשנה מסוימת כאן, ובשנה אחרת שם – לפי היוועצות.

יונתן רגב: לכן אני חושב שזה לא צריך להיות בחוק.

יונתן רגב: אפשר לכתוב שורה דומה בתקנון של המועצה, כך שלא יהיה קיפוח וכולי.

יונתן רגב: אבל לא צריך לחייב אותם בחוק לחלק לכל אחד, כי זה יגרום לכך שכל אחד יקבל מעט מאוד כסף, כפי שאמרת קודם.

אמנון כהן: שמעתי אותך.

אמנון כהן: הסעיף יישאר כמות שהוא.

קריאה: אולי אפשר לקבוע קריטריונים.

שמרית שקד: סעיף התרומות הוא סעיף שלא היה בנוסח שלנו בקריאה ראשונה:

שמרית שקד: "הרשות רשאית לפעול לגיוס תרומות אשר ישמשו לצורך מילוי תפקידיה, בהתאם לכללים שיקבע השר בתקנות".

שמרית שקד: זו היתה הצעה של משרד המשפטים.

שירלי אבנר: אפשר - - - שיקבע השר.

אמנון כהן: מהי המשמעות?

אמנון כהן: האם הרשות תוכל לגייס לעצמה תרומות עבור פעילויות ופרוייקטים מסוימים?

אמנון כהן: אם היא רוצה להקים כאן מוזיאון למען עדה כלשהו, ומדובר בעדה חלשה, היא רוצה להתרים – האם לכך הכוונה?

שירלי אבנר: גם לפעילות השוטפת גרידא.

שירלי אבנר: הכנסנו את הסעיף הזה כיוון שבעיקרון, תאגיד סטטוטורי יכול לבצע רק את מה שניתן לו בחוק.

שירלי אבנר: אם לא נוסיף סעיף כזה, תיווצר בעיה לגבי האפשרות שלהם לגייס תרומות.

אמנון כהן: מפעל הפיס יכול להשתתף כאן בבניה מסוימת לטובת צורכי ציבור?

שירלי אבנר: אנחנו לא פוגעים בפעילות של גופים כאלה ואחרים.

שירלי אבנר: אנחנו לא אומרים שלגוף כזה או אחר - - -

קריאה: הסעיף הזה ייתן להם גם את הפטור ממס הכנסה?

שירלי אבנר: באמת.

שירלי אבנר: זה ממש לא קשור.

שמרית שקד: סעיף 21 – גמול והחזר הוצאות

שמרית שקד: אדם שהוא חבר מועצה, ולא עובד מדינה – כלומר, אני לא נציגת משרד האוצר שמגיעה לכאן בתוקף תפקידי--

אמנון כהן: מדובר בנציגי ציבור.

שמרית שקד: מדובר בנציגי ציבור, שמקבלים משכורת עבור העבודה שלהם, ומייצגים את המשרד הממשלתי או את הגוף הרלוונטי--

אמנון כהן: כשאני אומר נציגי ציבור, אני מתכוון לסופרים או לאנשי אקדמיה שיבואו לדיון בדירקטוריון, ויקבלו איזשהו גמול--

אתי בנדלר: אנשי אקדמיה – לא חייב להיות.

קריאה: הם מקבלים שכר בכל מקרה.

אמנון כהן: אז מי?

אתי בנדלר: נציגי הציבור.

שמרית שקד: יש הגדרה בחוק יסודות התקציב.

משה זעפרני: אבל אנשי אקדמיה שמגיעים - - - מקבלים גמול.

אמנון כהן: כל מה שמקובל בגופים אחרים, יקבלו גם כאן.

אמנון כהן: אני לא רוצה לקפח אף אחד ולא להוריד מאף אחד.

אמנון כהן: נתקדם.

שמרית שקד: "(ב) חבר המועצה שאינו זכאי לגמול לפי הוראות סעיף קטן (א), זכאי לקבל החזר הוצאות שהוציא לצורך השתתפות בישיבות המועצה או בישיבות ועדות המשנה, ובלבד שאינו זכאי לקבל ממקור אחר החזר הוצאות.

שמרית שקד: (ג) השר, באישור שר האוצר, יקבע כללים ותנאים שלפיהם ישולם גמול והחזר הוצאות לחבר המועצה בהתאם להוראות סעיפים קטנים (א) ו-(ב) ואת שיעוריהם.

שמרית שקד: (ד) בסעיף זה – "עובד מדינה" ו"עובד גוף מתוקצב" – כהגדרתם בחוק יסודות התקציב, התשמ"ה-1985.

שמרית שקד: " סעיף 22 – איסור העברת נכסים – היה קיים, ושינינו אותו במעט.

שמרית שקד: סעיף 22 – איסור העברת נכסים "(א) הרשות לא תהא רשאית למכור או להעביר בדרך אחרת נכס שבבעלותה, למעט נכסים שפרטים לגביהם, לרבות סוגם ושוויים, נקבעו בתקנות, אלא באישור השר.

שמרית שקד: (ב) הרשות לא תיטול הלוואה עולה על סכום שקבע השר בתקנות, אלא באישור השר ושר האוצר.

שמרית שקד: (ג) הרשות לא תהא רשאית למשכן נכס שברשותה או להשכירו".

שמרית שקד: סעיף 23 – דין וחשבון שנתי "המנהל יכין דין וחשבון שנתי על פעולות הרשות ויגישו לאישור המועצה; לאחר אישור המועצה יוגש הדין והחשבון לשר.

שמרית שקד: "

אתי בנדלר: למה בסעיף קטן (ג) אתם לא פותחים פתח מילוט לאישורי השרים?

אתי בנדלר: נניח שיש לה משכן מסוים, והם רוצים לעבור כתובת – באישור השרים להשכיר את הנכס הזה ולשכור מקום אחר?

שירלי אבנר: שימכרו את הנכס.

שירלי אבנר: הם לא גוף למטרות רווח.

אתי בנדלר: הם לא גוף למטרות רווח – זה לצורך מימון מעון אחר.

אתי בנדלר: אני לא אומרת להשאיר את זה פתוח, אבל למה לא לעשות את אותו מנגנון – באישור השרים.

שירלי אבנר: אנחנו התלבטנו קשות בענין הזה.

אתי בנדלר: אני חושבת שאין שום סיבה לעשות איסור סטטוטורי.

שמרית שקד: זה הנוסח שהיה קיים בקריאה הראשונה, והם ביקשו להוריד.

שמרית שקד: דיברנו על כך ביננו, והם התעקשו שזה לא המקום.

שמרית שקד: אבל זה נתון להחלטת הוועדה.

אמנון כהן: "אלא באישור השר".

אתי בנדלר: "השר ושר האוצר".

שמרית שקד: סעיף 24 – שמירת סמכויות "אין בהוראות חוק זה כדי לגרוע מסמכות יד בן צבי לפי חוק יד בן צבי, התשכ"ט-1969, או מסמכות המועצה הישראלית לתרבות והאומנות, לפי חוק התרבות והאומנות, התשס"ג-2002.

שמרית שקד: " את זה הכנסנו בעקבות הערה שלהם בישיבה הקודמת.

שמרית שקד: בסעיף הבא אנחנו מבטלים את המועצה להנצחת מורשת יהדות ספרד והמזרח.

שמרית שקד: המועצה הזאת למעשה לא הוקמה מעולם, ואנחנו לא פוגעים כאן בסמכויות של אף אחד.

שמרית שקד: סעיף 25 – ביטול חוק המועצה להנצחת מורשת יהדות ספרד והמזרח, התשס"ג-2002 "חוק המועצה להנצחת מורשת יהדות ספרד והמזרח, התשס"ג-2002 – בטל.

שמרית שקד: "

אמנון כהן: אבל כולם קיבלו ביטוי בחוק שלנו?

שירלי אבנר: אין לה תוספת בחוק הקיים.

שמרית שקד: דיברו על יהדות ספרד ודיברו על יהדות המזרח.

שמרית שקד: בחוק כאן

שמרית שקד: הכנסנו את מורשת יהדות ספרד--

אמנון כהן: הכנסנו כאן לפי העדות.

אמנון כהן: נתקדם לסעיף 25.

קריאה: מה עם דוברי הלדינו והאידיש?

שמרית שקד: לא בטלנו אותם.

שמרית שקד: זה ענין שונה, זה יותר ענין של שפה.

קריאה: צריך להכניס את זה כאן – כמו הענין של יד בן צבי.

שירלי אבנר: הם לא נכנסים – זה לא כמו יד בן צבי.

שמרית שקד: סעיף 25 – שינוי התוספת

שמרית שקד: סעיף 26 – ביצוע ותקנות

שמרית שקד: סעיף 27 – תחילה

אמנון כהן: כמה זמן התקנות?

אמנון כהן: גם את התקנות אני רוצה לתחום בזמן.

אתי בנדלר: אין כאן חובה להתקין תקנות.

שירלי אבנר: במיוחד עכשיו, לאחר שהורדנו חלק מהדברים.

שמרית שקד: תוספת להגדרת "מורשת עדות ישראל" בסעיף 1

קריאה: מה זה "יהדות אפריקה"?

שמרית שקד: נציגת משרד החינוך הביאה לנו את הרשימה.

בת שבע דן: "יהדות אפריקה" זה ברית יוצאי מרוקו, המרכז למורשת יהודי צפון אפריקה בירושלים--

אתי בנדלר: מה זה?

בת שבע דן: - - - תוניסיה ואלג'יריה, וגם לוב.

אמנון כהן: כיוון שרצינו לתת לכל עדה את הביטוי שלה, כתבנו בנפרד את לוב ואת מרוקו בנפרד, וכן הלאה.

אמנון כהן: לכן אני חושב שזה כולל.

אמנון כהן: נמחוק את זה.

קריאה: מה זה "דרום אפריקה"?

אמנון כהן: מי זה "דרום אפריקה"?

קריאה: יהודי שבא מדרום אפריקה.

אמנון כהן: מאיזה מקום?

אמנון כהן: איך הם נקראים, מרוקאים?

אתי בנדלר: לא ברור אם יש ליהודי דרום אפריקה מורשת.

אתי בנדלר: אם כן, השר יוסיף אותם בתוספת.

אתי בנדלר: כרגע אין צורך.

אמנון כהן: כרגע להוריד את יהדות אפריקה או להשאיר?

בת שבע דן: להוריד – זה כללי.

אמנון כהן: אני לא רוצה כרגע לפתוח – אני רוצה את מה שסוכם.

אמנון כהן: בעזרת השם, מדינת ישראל תקלוט עולים ממדינות שונות, ויכניסו.

שנית הראל: אבל זאת לא בעיה של העתיד, אלא בעיה בהווה – אם אתה קובע רשימה כל כך מצומצמת, מחר בבוקר יבואו בטענה מי ש--

אמנון כהן: אבל אני הולך לפי מה שהכנסתם.

שנית הראל: אבל אולי גם אנחנו שכחנו.

שנית הראל: השאלה היא אם לא עדיף לקבוע--

אמנון כהן: לא עדיף – את מה שכתבתם אני מקבל, אלא אם כן תגידו שיהדות אפריקה כוללת ארבע עדות, ולכן ארבעת העדות מופיעות כאן בנפרד וזה מייתר את זה.

אמנון כהן: אם תגידי לי כך אני אמשיך.

בת שבע דן: אולי שכחנו אנחנו--

אמנון כהן: יהדות אפריקה נשארת.

אמנון כהן: נמשיך.

אתי בנדלר: זה לא ברור, אדוני היושב ראש.

אתי בנדלר: זה כמו שתאמר "יהדות אסיה".

אתי בנדלר: מה זה "יהדות אסיה"?

אתי בנדלר: יש לך את קוצ'ין, ואני לא יודעת אלו מדינות נוספות יש לך באסיה.

אתי בנדלר: אתה הולך לפי יבשות או שאתה הולך לפי מקומות.

אמנון כהן: מישהו מאנשי המקצוע יכול לומר לי אלו עדות נכנסות בהגדרה של "יהדות אפריקה"?

מיכאל גלצר: אני חושב שהטעות כאן עם אפריקה היא שצריך היה לרשום "אלג'יריה".

מיכאל גלצר: כי אם יש מרוקו, תוניס, לוב ומצרים, אלג'יריה חסרה ואפריקה מיותרת.

קריאה: איטליה חסרה.

קריאה: מה עם דרום אפריקה?

אתי בנדלר: נציגת משרד המשפטים מציעה למחוק את "מורשת יהדות אפריקה".

אתי בנדלר: גם אני סבורה – זה משהו לא מוגדר.

אתי בנדלר: נוסיף אלג'יריה.

אמנון כהן: בסדר.

שמרית שקד: "מורשת ארם צובא"; מורשת יהדות ארצות הברית; מורשת יהדות אתיופיה".

משה זעפרני: לגבי "ארם צובא" – צריך להיות סוריה, כדי שזה יכלול גם את ארם צובא וגם את דמשק.

אמנון כהן: יש כאן את סוריה?

קריאה: אין סוריה.

אתי בנדלר: להוסיף את סוריה במקום ארם צובא.

אתי בנדלר: במקום "ארם צובא" שכולל רק את חלב, צריך לכתוב "סוריה" כדי שזה יכלול גם מקומות נוספים.

אמנון כהן: בסדר – נכתוב "מורשת יהדות סוריה".

אמנון כהן: מי נכלל ביהדות ארצות הברית?

אתי בנדלר: כל ארצות הברית.

אמנון כהן: גם שם יש אלף עדות.

אתי בנדלר: אני באמת לא יודעת אם יש להם מורשת.

קריאה: אין מורשת.

שנית הראל: אבל לא אנחנו נקבע כאן ועכשיו אם יש להם מורשת.

שמרית שקד: "מורשת יהדות בבל ועיראק; מורשת יהדות בוכרה; מורשת יהדות בולגריה; מורשת יהדות גליציה;"

אתי בנדלר: זה צריך להיות "פולין".

אמנון כהן: במקום "גליציה" – "פולין".

שמרית שקד: "מורשת יהדות גרוזיה; מורשת יהדות גרמניה; מורשת יהדות הודו"

אתי בנדלר: יהדות הודו היא לא "קוצ'ין"?

קריאה: הודו זה גם קוצ'ין.

אתי בנדלר: אז את קוצ'ין צריך למחוק.

שמרית שקד: "מורשת יהדות הולנד; מורשת יהדות הונגריה; מורשת יהדות טורקיה; מורשת יהדות יוון; מורשת יהדות כורדיסטאן האירנית"

אמנון כהן: מה זה "כורדיסטאן האירנית"?

לאה ורון: יש כורדיסטאן האירנית ויש כורדיסטאן הטורקית.

אמנון כהן: כורדיסטן – הכל ביחד.

שמרית שקד: "מורשת יהדות לבנון; מורשת יהדות לוב; מורשת יהדות מצרים; מורשת יהדות מרוקו; מורשת יהדות סוריה" – אותה הוספנו.

שמרית שקד: "מורשת יהדות ספרד".

אמנון כהן: יש ספרד?

קריאה: בוודאי.

שמרית שקד: "מורשת יהדות פולין".

אמנון כהן: את פולין הזכרנו קודם.

שמרית שקד: להפך – מחקנו את גליציה והשארנו את פולין.

שמרית שקד: "מורשת יהדות צ'כסלובקיה"

אתי בנדלר: אתם משאירים את זה "צ'כסלובקיה" או "צ'כיה וסלובקיה"?

אמנון כהן: הם ביחד.

אתי בנדלר: פעם זה היה – היום אלו שתי מדינות שונות.

אתי בנדלר: אני מציעה: "צכיה/סלובקיה"

לאה ורון: מה זה "קו נטוי"?

לאה ורון: זו מדינה אחרת.

אתי בנדלר: תכתבו "צ'כיה וסלובקיה".

שמרית שקד: "מורשת יהדות צרפת; מורשת יהדות קנדה; מורשת יהדות קווקז; מורשת יהדות רומניה; מורשת יהדות רוסיה; מורשת יהדות שבזי; מורשת יהדות תוניסיה; מורשת יהדות תימן"

קריאה: מה זה "שבזי"?

קריאה: "שבזי" זה חלק מתימן.

אתי בנדלר: את "שבזי" צריך למחוק כי זו תימן.

קריאה: חסר את מורשת יהדות איטליה ואת מורשת יהדות יגוסלביה – את כל שבע הארצות יחד.

אמנון כהן: הגיעו משם יהודים?

קריאה: בוודאי.

אמנון כהן: באלו שנים?

קריאה: עוד לפני שהגיעו הבוכרים לארץ.

קריאה: הגיעו אלינו יהדות אירופה – יש מורשת יהדות אירופה, שבאה לבקר אצלנו.

אתי בנדלר: השאלה היא מה זה "יהדות אירופה" – איזה חלק באירופה.

משה זעפרני: יש שתיים נוספות שחסרות: בריטניה, שכוללת את אנגליה, ווילס, סקוטלנד ואירלנד, ואת סקנדינביה, שכוללת את דנמרק, שבדיה ונורווגיה – יש להם מסורת.

קריאה: דרום אמריקה.

קריאה: במקום "מורשת יהדות רוסיה" – "מורשת יהדות חבר המדינות".

אמנון כהן: אבל "חבר המדינות" יכלול את כל יוצאי הרפובליקות.

קריאה: יש את אוקראינה, וזה לא נופל כמעט מרוסיה.

אמנון כהן: היכן נמצאת דיינפרו-פטרובסק?

קריאה: באוקראינה.

קריאה: קייב זו אוקראינה.

קריאה: אם אתה לוקח מדינות בלטיות – זה ליטא, לטוויה ואסטוניה.

אמנון כהן: אם יש את ההגדרה של "חבר המדינות", גרוזיה תהיה בפנים?

קריאה: בוודאי.

אמנון כהן: את זה אני לא רוצה.

אמנון כהן: אני רוצה שזה יהיה לכל עדה.

קריאה: אז יש לך 14-15 עדות שנופלות – אם אתה לוקח את קזחסטאן, למשל.

אמנון כהן: כי הצעת החוק הזאת של רוסיה הונחה על ידי חבר הכנסת יורי שטרן.

אמנון כהן: לכן, אמרתי לעשות עבודה ביחס להצעות החוק שהוגשו.

קריאה: הוא גם טועה לפעמים.

קריאה: הוא ממוסקווה, למשל, וכל מי שממוסקווה בטוח שיש רק מורשת יהדות רוסיה, ואין אחרת.

קריאה: אבל בעצם זה חבר המדינות.

קריאה: אתה צודק שהקטנות – מילא, אבל יש כמה גדולות.

שמרית שקד: משרד החינוך העביר אלינו רשימה של קהילות עיקריות, שהוא חושב שיכניס לתוך החוק.

שמרית שקד: אם הוא ימצא לנכון להכניס, השר רשאי לעשות את זה בצו.

קריאה: אני פשוט מקדים את כל הענין.

קריאה: אני מגדיר את הבעיות.

בת שבע דן: אבל לשם מה לבוא מחר לשר אם אפשר עכשיו.

שמרית שקד: השאלה היא אם באמת סבורים שזו קהילה מרכזית.

קריאות: - - -

מאיר כחלון: אני מציע גם את דרום אמריקה, ארגנטינה, צ'ילה.

אתי בנדלר: אתה יכול – מדינות חבר העמים לשעבר, או מדינות שנמנו על חבר העמים לשעבר.

אמנון כהן: אם כן, במקום רוסיה - יהדות חבר המדינות?

קריאה: שכחת גם את יהדות דרום אמריקה.

אמנון כהן: אני כבר לא יכול – לא יאשרו לי.

אתי בנדלר: אדוני היושב ראש, אני חוזרת ואומרת: לאור הרשימה הארוכה שבתוספת, אני חושבת שראוי לאפשר למנות ועדת משנה למספר מורשות, ולהשאיר את זה לשיקול דעת המועצה.

אתי בנדלר: לכן אני חוזרת לענין סעיף 15.

אתי בנדלר: אני מציעה שיתוסף סעיף קטן, שיאמר: "על אף האמור בסעיף קטן (א), רשאית המועצה למנות ועדת משנה למספר מורשות המנויות בתוספת, לפי אמות מידה שקבעה לענין זה" – כדי שזה לא יהיה שרירותי, שהיא תקבע אמות מידה לענין.

שנית הראל: אפשר בהמשך לסעיף.

אתי בנדלר: אחרת יהיו חמשת אלפים ועדות משנה, וזה פשוט עלול שלא לעבוד.

אתי בנדלר: אם המועצה תמצא שיש קרבה משמעותית מאוד במורשות של שתי עדות, היא תוכל למנות ועדת משנה אחת, שכמובן יהיו בה נציגים של כל העדות.

בת שבע דן: חשבנו על זה, ואנחנו מאוד - - -

שנית הראל: זה רעיון טוב - - -

אמנון כהן: זה לא עולה בקנה אחד עם המורשות של כל אחד - - - הקטנים יימחקו לגמרי.

אתי בנדלר: אבל זה יהיה לפי אמות מידה שתקבע.

קריאה: זה לא כדאי, כיוון שכפי שהיושב ראש אומר, הקהילות הקטנות ייבלעו.

שנית הראל: אבל אחרת יהיו 50 ועדות משנה – איך הגוף יעבוד?

אמנון כהן: איך תקרא הצעת החוק?

שמרית שקד: הצעת החוק תקרא:

שמרית שקד: חוק הרשות הלאומית למורשת עדות ישראל.

אמנון כהן: הוועדה מחליטה שאנחנו ממזגים את שתי הצעות החוק להצעת החוק הממשלתית, כאשר הצעת החוק הממשלתית למעשה מוזגה להצעות החוק שלנו.

אמנון כהן: מכאן הצעת החוק הזאת תהיה הצעת חוק ממשלתית.

אמנון כהן: מרגע זה אנחנו מסכימים שהצעות החוק שלנו ימוזגו להצעת החוק הממשלתית, והצעת החוק הממשלתית נקראת:

אמנון כהן: חוק הרשות הלאומית למורשת עדות ישראל התשס"ו-2005, עם כל התיקונים וכל מה שדיברנו בדיוני הוועדה, כולל התוספת שהוספנו בה מספר מדינות מהעולם.

אמנון כהן: אני מביא את זה להצבעה בקריאה שניה ושלישית.

אתי בנדלר: אדוני היושב ראש, ברשותך תיקון קטן: שתי הצעות החוק הפרטיות מוזגו להצעת חוק אחת, פרטית במקורה, בנוסח שהוגש על ידי נציגי הממשלה, עם התיקונים עליהם החליטה הוועדה.

אמנון כהן: הצבעה

אמנון כהן: הצעת החוק נתקבלה

אמנון כהן: אנחנו הצבענו על כך פה אחד.

אמנון כהן: אבקש להכין את המסמכים מבחינה תקנונית מבחינת ועדת הכנסת.

יונתן רגב: זה לא צריך לעבור ועדת שרים מחדש?

יונתן רגב: זה שינוי מהותי.

אמנון כהן: אם זה שינוי מהותי, אני מעביר את הצעת החוק שלי.

שמרית שקד: זאת לא הצעת חוק ממשלתית.

שמרית שקד: הממשלה הגישה לנו נוסח-- הצעת חוק פרטית.

אתי בנדלר: האם הצעת החוק בנוסח החדש היא בתמיכת הממשלה?

יונתן רגב: לא.

יונתן רגב: זה מה שאני שואל: זאת לא ההצעה הממשלתית.

אתי בנדלר: זאת לא ההצעה הממשלתית, אבל הממשלה מסכימה לעלות התקציבית הכרוכה בהצעת החוק, בנוסח שהוועדה אישרה עכשיו?

יונתן רגב: זה בדיוק הענין.

יונתן רגב: אנחנו לא הסכמנו לדברים האלה – ומדובר בדברים עקרוניים שהיושב ראש לא קיבל.

יונתן רגב: אין עם זה בעיה, אבל אני שואל האם בגלל השינויים המהותיים בין ההצעה הפרטית שלו זה צריך לעבור ועדת שרים כדי שתהיה עמדה ממשלתית?

אתי בנדלר: יש שני מישורים: (א) מישור עבודת ממשלה בהתאם לתקנון עבודת הממשלה; (ב) הכללים בכנסת.

אתי בנדלר: השאלה היא האם זה צריך ללכת לאישור ועדת שרים לעניני חקיקה – זה בהתאם לתקנון עבודת הממשלה.

אתי בנדלר: על כך אתם תחליטו – אם תרצו, תביאו את זה לאישור ועדת שרים או לאישורו של ראש הממשלה או לאישורו של מי שאתם רוצים.

אתי בנדלר: לוועדה אין נגיעה לענין.

יונתן רגב: אני אתן הערכה כללית.

יונתן רגב: קשה לתת הערכה לדבר כזה.

יונתן רגב: אנחנו מעריכים את זה בכ-8 מיליון ש"ח.

אמנון כהן: גברתי היועצת המשפטית: אני לא רוצה למזג את הצעות החוק שלי ושל כחלון.

אמנון כהן: הצעת החוק המוסכמת תהיה בתוך הצעת החוק של אמנון כהן, ולא צריך למזג שום דבר.

לאה ורון: רק הצעתו של חבר הכנסת כהן תשמש כפלטפורמה לכל הצעות החוק – גם של חבר הכנסת כחלון וגם של הממשלה.

לאה ורון: במקרה כזה, הוא לא צריך ללכת לוועדת הכנסת.

אמנון כהן: אני לא רוצה לעבור את הפרוצדורה של ועדת הכנסת, כי אם מדובר בוועדת הכנסת אני לא יודע מה יהיה ומתי יהיה.

אמנון כהן: אנחנו נמצאים בסיטואציה מסוימת.

אמנון כהן: אם ברגע זה אני מצביע על הצעת החוק שלי ושל חבר הכנסת כחלון לקריאה שניה ושלישית – זה עובר, ואני יכול לקדם את זה כבר.

אמנון כהן: אם זה פחות מסרבל כדי לקדם את הנושא הזה – אני אדבר עם חבר הכנסת כחלון ואשכנע אותו.

אמנון כהן: הוא לא ייפגע – זה לא משנה על שם מי זה יהיה.

אמנון כהן: המטרה של החוק היא שזה יבוא לכל המורשות של עם ישראל.

אמנון כהן: אנחנו מצביעים כרגע בלי ועדת הכנסת, וממשיכים הלאה למליאה.

אתי בנדלר: אם לא רוצים למזג לפי סעיף 122 לתקנון, לא צריך באמת את החלטת ועדת הכנסת לענין הזה.

אתי בנדלר: אבל זה אומר שהצעת החוק היא הצעת החוק הפרטית שלך בלבד, ורק שמך יופיע עליה, או רק שמו של חבר הכנסת כחלון.

אתי בנדלר: צריך להחליט.

אמנון כהן: חבר הכנסת כחלון ואנוכי נחליט.

אתי בנדלר: זה כדי שלא יהיה צורך בוועדת הכנסת.

לאה ורון: אנחנו נמצאים בסוף תקופת הכנסת.

לאה ורון: חבל להיות תלויים עכשיו בהליכים.

אתי בנדלר: עדיין אין בכך כדי לייתר את השאלה התקציבית שהעלה נציג משרד האוצר.

אמנון כהן: אני פונה שוב לנציגי המשרדים: אם אתם מעלים לי משחקים כאן, אני מצביע כרגע על שתי ההצעות, ומעביר, ולא רוצה את ההצעות שלכם.

אמנון כהן: סיכמנו – אתם צריכים לעמוד בסיכומים.

אמנון כהן: אם אתם לא עומדים בסיכומים אני מעלה לקריאה שניה ושלישית, ולא צריך שום דבר.

אמנון כהן: תגיד עכשיו מה שאתה רוצה – מה שאתה אומר עכשיו - - - הצעות החוק.

אמנון כהן: או שיש סיכום או שאין סיכום.

אמנון כהן: או שהצעות החוק שלי ושל חבר הכנסת כחלון עולות, או הצעת חוק מסוכמת ביננו, ואתה לא מדבר יותר שום דבר.

יונתן רגב: אני צריך לתת הערכת עלות, לא משנה מה?

אתי בנדלר: לא.

אתי בנדלר: כי לקריאה ראשונה צריך הערכת עלות.

אתי בנדלר: לקריאה שניה ושלישית צריך לתת--

יונתן רגב: אבל זה חוק שונה מהותית.

יונתן רגב: איך אפשר להשוות את העלות של החוק שעבר בקריאה ראשונה לנוסח הזה.

יונתן רגב: אני לא אומר אם רוצים או לא רוצים – אני שואל.

אתי בנדלר: נושא של הצעת חוק תקציבית יכול באמת לעלות גם בשלב של הכנת הצעת חוק לקריאה שניה ושלישית אם יש שינויים, ואם אתם טוענים שמדובר בהצעת חוק תקציבית – ואתם צריכים לבסס את זה.

אתי בנדלר: אחרת, אם אתם לא טוענים את זה, שאלת העלות לא עולה לי כרגע.

יונתן רגב: אני עדיין לא מבין משהו.

יונתן רגב: אני אומר שהעלות החדשה, מן הסתם בגלל השינוי המהותי שנעשה – זה היה אומנם הכיוון שלנו, זה כן מה שרצינו, אבל ברור שהעלות היא לא מה שהיה בקריאה הראשונה.

אמנון כהן: ברור.

אמנון כהן: ושרת המשפטים לא יודעת?

אמנון כהן: היא רוצה חוק אחד?

אמנון כהן: ישבו ודנו – לשם מה דנו?

יונתן רגב: אני לא יכול לבוא ולומר שהעלות היא זהה.

יונתן רגב: זה יהיה לעשות צחוק מעצמנו – הרי הוספנו המון מורשות.

לאה ורון: לא מבקשים ממך לומר אם העלות זהה או שונה.

אתי בנדלר: אני מנסה להסביר: נושא העלות של הצעת חוק מתעורר לפי שני חוקים נפרדים: (א) לפי חוק יסודות התקציב; (ב) חוק יסוד: משק המדינה.

אתי בנדלר: לפי חוק יסודות התקציב, צריך לציין את העלות בהצעת חוק המוגשת לכנסת, שבביצועה כרוכה הוצאה או התחייבות להוצאה מתקציב המדינה, או שבביצועה כרוכה הפחתה של הכנסות המדינה.

אתי בנדלר: השלב שאליו מתייחס סעיף 32 לחוק יסודות התקציב הוא השלב של הכנת הצעת החוק לקריאה ראשונה, שכן נאמר בהמשך אותו סעיף שהעלות הזאת תצוין בנוסח החוק המוצע או בדברי ההסבר לו.

אתי בנדלר: כרגע אנחנו עברנו את השלב הזה.

אתי בנדלר: לכן חוק יסודות התקציב איננו רלוונטי לענייננו.

אתי בנדלר: מה שנשאר לענייננו הוא חוק יסוד: משק המדינה, שמדבר על הצעת חוק תקציבית.

אתי בנדלר: החוק הזה חל גם בעת ההכנה לקריאה שניה ושלישית, ולכן הוא לענייננו.

אתי בנדלר: אבל הוא חל במקום שבו אתם טוענים שהצעת החוק היא הצעה תקציבית.

אתי בנדלר: מתי הצעת החוק היא הצעה תקציבית?

אתי בנדלר: אם (1) היא הוגשה שלא בידי הממשלה – ואכן מדובר בהצעות חוק פרטיות – (2) בביצועה כרוכה עלות תקציבית של 5 מיליוני ש"ח או יותר בשנת תקציב כלשהי; (3) הממשלה לא נתנה את הסכמתה לעלות התקציבית.

יונתן רגב: האם אלה תנאים מצטברים?

אתי בנדלר: כן.

שירלי אבנר: אזכיר שיש את ההתנגדות על הערר שהוגש על ידי השר לאיכות הסביבה.

שירלי אבנר: אי לכך, בהתאם לתקנון הממשלה--

אמנון כהן: אני דואג שהוא יסיר.

אמנון כהן: הוא הגיש את הערר – שאלתי אותו על כך, והוא רצה שתקום רשות לאומית למורשת עדות ישראל.

אמנון כהן: הוא אמר שהוא לא רוצה לכל עדה יהיה את המורשת שלה בנפרד, ולכן הגשתי את הערר.

אמנון כהן: אם אתם עושים את זה כך, אין ערר.

אמנון כהן: אז אל תגידי ערר – אין ערר.

שירלי אבנר: אני מבקשת להבהיר – זה לא משהו שאני באה ואומרת סתם.

שירלי אבנר: דיברתי עם מזכירות הממשלה, והם אמרו לי שהערר עדיין בתוקף.

אתי בנדלר: אולי הוא התחייב להסיר, אבל בפועל הוא לא הסיר.

שירלי אבנר: אני ממש מתנצלת על הטעות, אבל זה מה שאמרו לי במזכירות הממשלה.

אמנון כהן: מה עכשיו?

אמנון כהן: אני צריך לקבל החלטה – שני חוקים או החוק הזה.

יונתן רגב: איך אתה יכול לבוא ולומר לי לקבל את ההחלטה הזאת?

יונתן רגב: אמרנו שהכיוון שלנו הוא ללכת.

יונתן רגב: שרת המשפטים לא הגישה כאן הצעה ממשלתית.

אמנון כהן: שרת המשפטים רצתה לפתור את הבעיה של עדות ישראל.

יונתן רגב: יכול להיות.

יונתן רגב: אז אני אשמח שהיא תפתור את זה, ויבוא שר האוצר ויגיד לי שהוא הולך עם זה.

יונתן רגב: אני אשמח – אין לי עם זה בעיה.

אמנון כהן: אני יכול להעלות את זה למעלה?

אמנון כהן: ששר האוצר ייצא החוצה כשאני אצביע על זה.

יונתן רגב: אני אומר שאני לא יודע לבוא ולומר לך שהממשלה תומכת, כי מי אני לומר מהי עמדת הממשלה.

יונתן רגב: זה הדבר היחיד שאני אומר.

אמנון כהן: תודה רבה.

אמנון כהן: אני מעלה להצבעה את הצעת חוק הרשות הלאומית למורשת עדות ישראל, התשס"ו-2005 של חבר הכנסת אמנון כהן או של חבר הכנסת משה כחלון – אנחנו נחליט ביננו.

אתי בנדלר: אם נציג האוצר טוען שזו הצעת חוק תקציבית, הוא יצטרך לתת הודעה תוך 24 שעות.

אתי בנדלר: ואז תבקש רביזיה ותעלה להצבעה את הצעת החוק שלך.

יונתן רגב: מבחינת עלות אני יודע את העלות - - - לדעת מהי עמדת הממשלה.

יונתן רגב: אני רוצה להדגיש: ההנחה שלי היא שהרבה מהתקורות יהיו זהות.

אתי בנדלר: אני מציעה ליושב ראש: תצביע על הצעת חוק הרשות לאומית למורשת עדות ישראל.

אתי בנדלר: תוך 24 שעות יודיע נציג האוצר אם הוא טוען שמדובר בהצעת חוק תקציבית, אם לאו.

אתי בנדלר: אישור הוועדה להצעת החוק הזאת – לאשר אותה לקריאה שניה ושלישית – מותנה בכך שנציג האוצר לא יודיע תוך 24 שעות כי הוא טוען שמדובר בהצעת חוק תקציבית.

אתי בנדלר: היה והוא יודיע שמדובר בהצעת חוק תקציבית, הוועדה לא מאשרת את הצעת החוק הזאת אלא את שתי הצעות החוק האחרות.

אמנון כהן: אני מציע אחרת, ותגידי מה דעתך: אני מעלה להצבעה את הצעת חוק הרשות הלאומית למורשת יהדות בוכרה, התשס"ה-2005 לקריאה שניה ושלישית.

אמנון כהן: בעד הצעת חוק הרשות הלאומית למורשת יהדות בוכרה – פה אחד

אמנון כהן: הצעת החוק עברה פה אחד.

אמנון כהן: אני מעלה להצבעה את הצעת חוק הרשות הלאומית למורשת יהדות לוב, התשס"ה-2005.

אמנון כהן: בעד הצעת חוק הרשות הלאומית למורשת יהדות לוב – פה אחד

אמנון כהן: הצעת החוק עברה פה אחד.

אמנון כהן: בנוסף, אני מעלה להצבעה את חוק הרשות הלאומית למורשת עדות ישראל, התשס"ה-2005.

אמנון כהן: הצבעה

אמנון כהן: הצעת החוק נתקבלה.

אמנון כהן: אם תוך 24 שעות לא תסירו את ההתנגדות – אם תביא לי מכתב שיש עלות תקציבית ושזה בעייתי – את לא מעלה את חוק הרשות הלאומית למורשת עדות ישראל, אלא אנחנו מעלים את שתי הצעות החוק שלי ושל חבר הכנסת כחלון.

אמנון כהן: אם תסכימו ביניכם שזה בסדר, תוך 24 שעות נעלה את זה למעלה.

אתי בנדלר: ואז לא להעלות את שתי הצעות החוק.

אתי בנדלר: כלומר: הא בא תליא.

אמנון כהן: כן.

אמנון כהן: אין יותר דיון והצבעות.

אמנון כהן: מבחינתי, שתי ההצעות עברו בקריאה שניה ושלישית בוועדה.

אמנון כהן: עכשיו תריבו ביניכם ותגידו מה שאתם רוצים.

אמנון כהן: זה נגמר.

יונתן רגב: אני רוצה לומר שהניסיון כאן איננו לתקוע את הנושא, חלילה, אלא להבין מבחינה טכנית מה אנחנו צריכים לעשות.

אתי בנדלר: - - - תוך 24 שעות.

אמנון כהן: ידידי היקר, ביקשתי שתעשו את התיאומים, שתשבו – ששרת המשפטים תחליף משפט עם שר האוצר – ושתעשו את כל התיאומים, נכון?

שירלי אבנר: ניסינו – השתדלנו ועשינו כמיטב יכולתנו.

אמנון כהן: אמרתי: אני לא יכול עד אין קץ.

אמנון כהן: אנחנו הולכים.

אמנון כהן: לתת נתתי – שבוע שני, בשבוע השלישי לא קיבלתי, השבוע הרביעי עבר.

אמנון כהן: בינתיים יש נושאים חדשים שעולים על הפרק במדינה שלנו.

אמנון כהן: לכן סיכמנו את הדברים האלה.

אמנון כהן: אני מקווה ש- - - את הנוסחה.

אמנון כהן: יש גם מחויבות של שר האוצר כלפי עדות עם ישראל.

אמנון כהן: לכן יש לו גם אחריות.

אמנון כהן: אני מכיר אותו – יש לו רגישות ציבורית.